Преглед чланова који се мењају

Члан 10.

У оквиру ове услуге корисницима се пружа дневни боравак, исхрана, здравствена заштита,радна и окупациона терапија и културно забавне и рекреативне активности према њиховим способностима и склоностима.

Васпитно-образовни рад организује се сваког дана сем недеље у времену од 6,30 до 17,00 часова у установи, надлежној за организовање дневног боравка деце, омладине и одраслих лица ментално ометених у развоју (у даљем тексту: установа).

Члан 13.

Услуге припреме и дистрибуције оброка за кориснике дневног боравка врши Предшколска установа“Пчелица“ Ниш.

На цену услуге из предходног става сагласност даје Градско веће.

Са Установом из става 1. овог члана Град Ниш закључује уговор којим се регулишу међусобна права и обавезе.

Члан 47в

Сврха услуге предаха је краткорочни и повремени смештај детета са сметњама у развоју, који се обезбеђује као дневни, викенд или вишедневни смештај, чиме се пружа подршка како детету тако и породици детета у одржавању и подизању квалитета њиховог живота с циљем останка детета у породици. Предах смештајем обезбеђује се краткорочна и повремена нега деци и младима са сметњама у развоју, унапређују се и развијају вештине самосталног живота, стварају могућности за укључивање у заједницу, као и за развијање, очување и унапређење снага породице.

Услуга предах смештаја пружа се најдуже 45 дана у току календарске године, с тим што може трајати најдуже 20 дана у континуитету, деци и младима са сметњама у развоју узраста од пет до 26 година живота, и то: 1) са интелектуалним тешкоћама и аутизмом; 2) са вишеструким сметњама у развоју; 3) са сензорним инвалидитетом; 4) са физичким инвалидитетом.

Услуга предах смештаја доступна је деци са сметњама у развоју и њиховим породицама тј. старатељима који имају пребивалиште на територији града Ниша.

Услугу предах смештај пружаће Центар за дневни боравак деце, омладине и одраслих лица ментално ометних уразвоју „Мара“ Ниш.

Члан 68.

Право на делимично ослобађање од плаћања комуналних услуга у висини од 30% од приложених рачуна за комуналне услуге, признаје се појединцу, односно породици ако остварује приходе до висине двоструког номиналнoг износа новчане социјалне помоћи према последњем

објављеном податку Министарства рада и социјалне политике о износу новчане социјалне помоћи за месец у коме се подноси захтев

Право на делимично ослобађање од плаћања комуналних услуга остварују породице бораца учесника оружаних сукоба деведесетих година на територији Града Ниша

- са примањима до 26.000,00 динара у износу од 45%

- са примањима од 26.000,00 до 37.000,00 динара у износу од 30%

- са примањима од 37.000,00 до 71.000,00 динара у износу од 5%

Уз захтев за делимично ослобађање од комуналних трошкова прилажу се: фотокопије рачуна за пружене услуге и документација потребна за издавање социјалне карте.